《鲁直上东坡古风坡和之因次其韵 其二》
宋代·张九成

浮筠云海上，时作钟磬声。政似月中桂，不比首阳苓。

蓬莱日月长，顷刻已千龄。群仙集其下，谈笑得长生。

回首看尘世，秋瓜易落蒂。青鸾何时来，欲作飞升计。

众真问平安，此诗烦送似。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。